text: Mere førstehjælp til hele Region Syddanmark
  15 november 2014 kl. 14.37
  En ny app skal være med til at sikre hurtigere førstehjælp ved hjertestop og akutte sygdomme.
  Et alarmsystem der gennem det seneste to et halvt år har været afprøvet på Langeland, bliver nu bredt ud til hele regionen. Systemet der bruger GPS skal sikre, at frivillige førstehjælpere hurtigt kan nå frem med f.eks. en hjertestarter.
  Formålet med den nye app er at få responstiden ned, især i de yderområder hvor den i dag er højere end gennemsnittet, fortæller Torsten Lang-Jensen, der er præhospital leder i Region Syddanmark i dag til TV SYD.
  Det er virksomheden FirstAED, der har udviklet systemet som Region Syddanmark, nu vælger at gøre brug af de kommende fire år.
  Region Syddanmark annoncerede i september et udbud på et udkaldssystem. Formålet var at få et samlet system for hele området.
  Systemet kan bruges på både IOS og Android og skal samtidig integreres med vagtcentralens IT system.
  Se interview med Torsten Lang-Jensen her
  Varighed 0:46
  